येँ - जिल्ला प्रशासन ज्याकू येँ नं बुधवाः निसें सावरी साधनया पास इनेगु ज्या बन्द याःगु दु । जिल्ला प्रशासनं बुधवाः छगू सुचं पिथंसें सवारी पासया माग अत्याधिक जूगु व भीडभाड जुया लकडाउनया समेत उल्लंघनया अवस्था वःगु धासें पास इनेगु ज्या बन्द याःगु खः । प्रशासनं छेँयाः दुजः सुं मदयाः संस्कारया ज्या यायेमाःपिंत बाहेक मेपिंत पास मबीगु खँ धाःगु दु । जिल्ला प्रशासनं वैशाष १ गते निसें जक अनलाइन मार्फत सवारी पास कायेफइगु सुविधा सुरु याःगु खः । अनलाइन मार्फत निन्हुया दुने हे ८ हजार फारम दर्ता जूगु खः ।
